เก็บ TPIPL Call หลังหุ้นอ้างอิงร่วง 2.6% วานนี้
นักลงทุนเก็บ Call DW หุ้น TPIPL หลังจากหุ้นอ้างอิงปรับตัวลงแรงกว่า -2.6% ซึ่งส่งผลให้ Call DW ปรับตัวลดลงตามไปด้วย แต่มีนักลงทุนเข้าเก็บหนาแน่น เช่น TPIP28C1512A เป็นต้น
5 ส.ค. 2558

บล.แมคควอรี กล่าวว่า นักลงทุนเก็บ Call DW หุ้น TPIPL หลังจากหุ้นอ้างอิงปรับตัวลงแรงกว่า -2.6% ซึ่งส่งผลให้ Call DW ปรับตัวลดลงตามไปด้วย แต่มีนักลงทุนเข้าเก็บหนาแน่น เช่น TPIP28C1512A เป็นต้น ขณะที่การซื้อขายระหว่างวันยังไม่คึกคักมากนัก หลังจากที่ดัชนีหลักทรัพย์เปิดลบแล้วเคลื่อนไหวในกรอบจำกัด
ทั้งนี้ นักลงทุนยังคงให้ความสนใจ SET50 DW ต่อเนื่องทั้ง Call และ Put ตัวอย่าง DW28 เช่น S5028C1509C และ S5028P1509C เป็นต้น นอกจากนี้ ยังมีการซื้อขาย Call DW บนหุ้น ITD อีกด้วย ตัวอย่างเช่น ITD28C1512A
อย่างไรก็ตาม กลุ่มพลังงานยังเป็นกลุ่มที่ปรับตัวลงกดดันตลาด จากราคาน้ำมันดิบที่ยังคงปรับตัวลงแรงต่อเนื่องจากความกังวลต่อภาวะเศรษฐกิจจีน ส่งผลให้ Call DW ปรับตัวลดลงตาม ขณะที่ Put DW  ปรับตัวขึ้นแข็งแกร่ง ตัวอย่างเช่น PTT ปิด -2.8% ส่งผลให้ PTT28C1510A ปรับตัวลดลง -18.2% และ PTT28C1607A -6.3%
ขณะที่ PTT28P1511A ซึ่งเป็น Put DW ที่ตอบสนองต่อการเปลี่ยนแปลงของราคาหุ้นอ้างอิงได้ดี สามารถปรับตัวขึ้นได้ถึง +7.8% และนอกจากกลุ่มพลังงานแล้ว หุ้นกลุ่มหลักๆกลุ่มอื่นก็ยังมีแรงขายกดดันเช่นกัน ขณะที่หุ้นที่สามารถบวกสวนตลาดได้แก่ SCC ซึ่งสามารถปิด +0.8% ได้วานนี้ หลังจากการร่วงแรงในวันก่อนหน้า และส่งผลให้ call DW ปรับตัวขึ้นตาม เช่น SCC28C1510A +7.7% เป็นต้น
ส่วนข้อมูลการซื้อขาย DW28 ระบุว่านักลงทุนซื้อสุทธิ Call DW ในหุ้นรายตัวหลายรายการ นำโดย TPIP28C1512A 10.0 ล้านหน่วย DTAC28C1510A 2.0 ล้านหน่วย และ AOT28C1510A 1.8 ล้านหน่วย ส่วนทางด้านแรงขาสุทธิ นำโดย TTA28C1510A 17.2 ล้านหน่วย ขณะที่ราคาหุ้นอ้างอิงปรับตัวขึ้นต่อเนื่อง 3 วันทำการก่อนหน้านี้ ก่อนที่จะปรับตัวลดลงในวันอังคาร ส่งผลให้นักลงทุนขายทำกำไรออกมา นอกจากนี้ ยังมีแรงขายใน SET50 Call ด้วย เช่น S5028C1509B และ S5028C1508A ตามลำดับ  
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 36,344.58 ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover)  935.94  ล้านบาท
คิดเป็น 2.6%  